Document ID: 32013R0484

KOMISIJAS ĪSTENOŠANAS REGULA (ES) Nr. 484/2013
(2013. gada 24. maijs),
ar ko groza Regulu (EK) Nr. 718/2007, ar kuru īsteno Padomes Regulu (EK) Nr. 1085/2006, ar ko izveido Pirmspievienošanās palīdzības instrumentu (IPA)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2006. gada 17. jūlija Regulu (EK) Nr. 1085/2006, ar ko izveido Pirmspievienošanās palīdzības instrumentu (IPA) (1) (turpmāk “IPA regula”), un jo īpaši tās 3. panta 3. punktu,
tā kā:
(1)
Komisijas 2007. gada 12. jūnija Regulā (EK) Nr. 718/2007, ar kuru īsteno Padomes Regulu (EK) Nr. 1085/2006, ar ko izveido Pirmspievienošanās palīdzības instrumentu (IPA) (2), ir paredzēti sīki izstrādāti noteikumi par IPA regulas īstenošanu.
(2)
Lai sasniegtu mērķus pārejas palīdzības un iestāžu veidošanas komponentu jomās, dažām darbībām, piemēram, tām, kas veicina problēmu risināšanu saistībā ar bēgļu un pārvietoto personu mājokļiem Rietumbalkānos, zemes un ēku iegādes izdevumu atbilstība ir obligāta, un tā ir šā pasākuma pamatā. Zemes un ēku iegādes izdevumu atbilstība būtu jāparedz jaunā atkāpē.
(3)
Tāpēc Regula (EK) Nr. 718/2007 būtu attiecīgi jāgroza.
(4)
Šajā regulā paredzētie noteikumi atbilst IPA komitejas viedoklim,
IR PIEŅĒMUSI ŠO REGULU.
1. pants
Regulas (EK) Nr. 718/2007 66. panta 3. punktam pievieno šādu d) apakšpunktu:
“d)
zemes un ēku iegāde, ja to pamato ar attiecīgās darbības veidu.”
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2013. gada 24. maijā

Labels: 1
5
0
3
18
15